Downloaded from YTS.MX
A NETFLIX STAND-UP KÜLÖNKIADÁSA
Official YIFY movies site: YTS.MX
Üdv! Önökkel ellentétben, én Rob Lowe vagyok, és imádom a filmeket.
A helyzet az, hogy most is inkább moziznék, mint hogy ezt csináljam.
De tegyünk úgy, mintha ez el sem hangzott volna, és csak örüljünk egymásnak.
Mozifilmek ezrei jelennek meg évente.
Ez rengeteg történet,
bár a forgatókönyvíró-elmélet szerint
csak hét alaptörténet létezik: a szörny legyőzése…
és a hat másik.
Nem csoda, hogy típuskaraktereket,
ismerős történetelemeket és kényelmes fordulatokat
kezdtek el használni.
Ma este azokat a közhelyeket ünnepeljük, amik olyanná tették a mozit, amilyen ma:
küzd a figyelemért a világjárvány után.
A következő órában megnézzük, hogy az Álomgyár hogyan használja
ezeket a praktikus filmközhelyeket…
A hollywoodi klisék támadásában!
Megkérdezzük például, hogy:
„Miért kell a nőknek, akiket nagy, ijesztő dinoszauruszok üldöznek,
magas sarkúban menekülniük?”
Míg eljutnánk a kedvenc kliséimig,
belepillantunk a filmtörténet néhány legdrámaibb pillanatába.
A legellentmondásosabbakba.
A nővér megtanítja az anyákat, hogyan mosdassák gyermekeiket.
És hogy más klisék hogyan jutottak a magas művészet szintjére.
NYOMD, BÉBI, NYOMD
És persze, hogy hogyan kezeli Hollywood a szexet.
És az erőszakot.
A BOURNE-ULTIMÁTUM
És mivel is kezdhetnénk, ha nem azzal az ismerős pillanattal
a romantikus komédia világából, a cuki találkozással.
A varázslatos pillanat, amikor a szerelem elkezdődik.
Az emberek azért néznek romkomot, hogy betépjenek.
Át akarják élni a szerelem első pillanatát…
A NÉMAFILMES
hogy amikor az a bizonyos két ember először találkozik,
amikor megtörténik a pillanat, a szikra,
a kémia,
annyira igaznak tűnik,
hogy az egész testükkel átélik.
Mindig van valami vicces, mondvacsinált ok, amiért találkoznak,
akik aztán szerelmesek lesznek,
mert érdekesnek kell lennie.
Nem találkozhatnak úgy, mint az átlagemberek.
ÉNEK AZ ESŐBEN
- Hölgyem, vezessen tovább! - Kifelé!
Valami ciki, komikus, váratlan helyzet…
SZTÁROM A PÁROM
Ami összehozza őket.
Az út túloldalán lakom. Van vizem és szappanom.
Rendbe hozhatja magát.
A valóságban
a maradék dzsúszt az arcába öntenéd.
Azt mondanád: „Menjen innen!”
Öt perc,és patyolattiszta lesz,
mehet vissza az utcára,
nem prostituált értelemben, természetesen.
Bármikor, amikor szerelem szövődik,
műfajtól függetlenül jelen vannak a romantikus mozi kliséi.
INDIANA JONES ÉS A VÉGZET TEMPLOMA
Utálom a vizet, utálok vizes lenni, és utálom magát!
Jó!
Nem kedvelik egymást, el vannak jegyezve, vagy házasok.
Jack, menyasszony vagyok.
Calhez megyek feleségül.
Kell valami nehézség, amit le kell győzni, különben unalmas lenne.
Persze, mivel filmekről beszélünk,
a férfiak stratégiái az idegesítően kitartótól a zaklatásig terjednek.
DIPLOMA ELŐTT
Ez aztán a véletlen, igaz?
Sok olyan filmben, ami a férfi szemszögét mutatja,
tulajdonképpen hívhatnánk zaklatásnak, amit látunk.
Táncolunk?
Nem.
Miért nem?
Mert nem akarok.
- Akkor járunk? - Mi?
- Nem! - Nem?
- Hé, haver, most mondta. - Miért nem?
Mint az Alkonyatban, amikor a srác bemászik a lány ablakán,
és azt mondja: „Szeretem nézni, ahogy alszol.”
Gyakran csinálod?
ALKONYAT
Csak az elmúlt pár hónapban.
A zaklatás csak akkor szexi, ha férfiak csinálják.
Ha nők a kitartóak, vagy zaklatják a férfi szereplőt,
akkor ők lesznek a gonoszak.
Csak az életed része akarok lenni.
És így képzelted? Megjelensz a lakásomban?
Mit tehetnék?
Nem veszed fel, ha hívlak, új számod lesz.
Nem hagyom, hogy keresztülnézz rajtam!
A MAGÁNYOS ZSARU
Minden történetnek van egy főszereplője, aki figyelmet követel,
valaki olyan egyedi, különleges, megismételhetetlen,
mint a legtöbb film főszereplője.
Mivel a főhős minden tulajdonsága figyelemreméltó kell hogy legyen,
nem elég neki egy akármilyen munka.
Bármi legyen is az, baromira jól kell csinálnia,
főleg, ha a munkája az a bizonyos munka, vagyis zsaru az illető.
- Azt hiszik, bolond vagyok? - Aha.
Hollywoodban, ha azt akarjuk, hogy a bűntény megoldódjon, és a bűnös bűnhődjön,
a bűnüldözés csúcsa a magányos zsaru.
Ez egy igazi jelvény, igazi zsaru vagyok, és ez egy igazi fegyver.
A magányos zsaru, belevaló, nem hallgat a felettesére.
Ha szaros cowboyzsarut akarsz játszani, menj más körzetbe!
Teljesen zűrös.
Valószínűleg alkoholista, borzasztó apa.
A lányom vagy, az én házamban, és tisztelni fogsz, érted?
- Ne hívj elcseszettnek. - Miért ne?
Anya is annak hív.
Csak a munkájukkal törődnek.
Ne szórakozz! Meg akarod ölni magad?
Tudod, miért nem teszem? A meló miatt.
Mindent tönkretesznek maguk körül.
PISZKOS HARRY
Mindig van új magányos zsaru,
de a rendfenntartók mintaeszelőse továbbra is:
Clint Eastwood Piszkos Harryje.
Tedd fel magadnak a kérdést: „Mázlistának érzem magam?”
PISZKOS HARRY
Nos, annak érzed magad, fafej?
A Piszkos Harry igazi toxikus példája ennek a klisének.
Ez a film nagyon próbál minket ennek a szerencsétlen zsarunak
az oldalára állítani, aki csak ki akar engedni,
és lelőni egy halom embert.
A saját szabályai szerint létezik,
és azt teszi, amit kell, hogy elkapja a bűnözőket.
A jogrendszert úgy mutatja be, mintha rettentő ostoba lenne,
vagy vérző szívű liberálisok irányítanák.
Azt mondom, annak az embernek voltak jogai.
Meghasad a szívem a jogai miatt.
A magányos zsaru törvénye szerint csak két dolog létezik,
és mindkettő fénylik.
A jelvényét és a fegyverét!
Kulcspillanat a filmekben, amikor a zsaru
leadja a fegyverét és a jelvényét:
„Nem lehetsz többé ebben a pozícióban.”
Minden néző tudja, hogy ő az egyetlen, aki megérdemli.
Te kényszerítesz rá. Kérem a jelvényed!
ÉN, A ROBOT
Vegyél párat…
A ZSARUFILM HALÁLA
Az utóbbi időben Hollywood eltávolodott a magányos zsarus filmektől,
mert az emberek kiábrándultak azokból a rendőrökből,
akik saját kezükbe veszik az igazságszolgáltatást.
Elhitetik velünk, hogy majd helyesen cselekszenek, morális, etikai értelemben.
De valójában nem így történik
sok rendőr esetében.
Ezt újra kellene gondolniuk a filmkészítőknek,
tévéproducereknek, ami meg is történik.
De a magányos zsaru még nem ment nyugdíjba.
A tévében van hely a kliséket
háromdimenziós karakterekké alakítani.
Az Easttowni rejtélyekben Kate Winsletnek
bonyolult lelki élete van, de nyugalom,
ettől még zsaru, aki keményen iszik,
megszegi a szabályokat, és felfüggesztik.
Fegyvert és jelvényt!
De elkapja a bűnöst.
Hollywood imádja a győzteseket,
de nem lehet mindenki hős,
hacsak nem a Marvel-moziverzumról van szó, ami csak a filmek 96%-ra igaz.
Néhány karakter annyira nyilvánvaló vesztes,
hogy amikor színre lépnek,
akár egy koporsót is hozhatnának magukkal, és essenek túl a dolgon.
HULLAJELÖLT
Egy mellékszereplő vagy egy filmben.
Kösz, John.
Veszélyes munkád van.
Aznapra végeznél.
Holnap szeretném…
- Holnap felmondok, Frank. - Mi?
Nagy hiba.
Al!
A hullajelölt.
Az amerikai mozi imádja jelezni…
FORGATÓKÖNYVÍRÓ
ki fog meghalni, azzal, hogy tudjuk, ez az utolsó feladata.
Nyugdíjba mennek, igaz?
Még három napom van, ki akarom használni.
Lehet, hogy búcsúbulit szerveznek neked.
Halljuk a beszédet, főnök!
És csak egyetlen műszak van hátra.
De van más klasszikus módja is,
hogy tudjuk, a halál nem várat magára.
Például, hogy a szereplő a családjáról beszél,
a terveiről…
Feleségül veszek egy kerekded amerikai nőt, és nyulakat tenyésztünk.
VADÁSZAT A VÖRÖS OKTÓBERRE
Ha azon morfondíroznak, mi legyen a következő lépés… halottak.
Gyakran a háborús filmekben is a katona vagy akárki
előveszi a barátnője fényképét…
ami már valószínűleg egy ideje a zsebében van. Öreg hiba.
Kérlek!
TEMETÉS MESSZIRŐL
Ha a vásznon halott vagy,
a temetésedre eljönnek a szeretteid,
és egy alak, aki valamilyen okból
messze megáll és bámul.
Így a rendező széles látószögből is veheti a ceremóniát.
De a Halálos iramban ezt egy új szintre emeli.
Amíg Paul Walker messziről néz egy temetést,
addig Vin Diesel Paul Walkert nézi messziről, ahogy egy temetést néz
messziről.
Amikor vége a temetésnek…
SÍRKÖVEKHEZ BESZÉLÉS
a temető remek helyszín, hogy megmutassák egy szereplő
törékeny érzelmi állapotát.
HALÁLOS FEGYVER
Szeretlek.
Hé, Bubba. Én vagyok, Forrest Gump.
És jó alkalom feleleveníteni, hol tartunk a sztoriban.
Emlékszem mindenre, amit mondtál, és mindent kitaláltam.
Ed Harris mindkettőt teljesíti.
És ha esetleg nem tudnánk, kihez beszél…
Valamit meg kell tennem, Barb.
A filmkészítők a sírra írták.
„A felesége.”
De nem csak beszélnek a temetőkben.
Úgy tűnik, ma reggel nemcsak a hullák merevek a temetőben.
Az egyik, amit a leginkább szeretek a moziban,
az, ahogy átrepít a mindennapokból
egy fantáziavilágba, mint a Narnia vagy Franciaország.
A KILÁTÁS PÁRIZSBAN
A franciáknak van egy szavuk a klisékre,
de a filmekben a legközhelyesebb város Párizs.
De honnan tudjuk, hogy Párizsban vagyunk?
Onnan, hogy a rendező biztosítja,
hogy lássuk az Eiffel-tornyot a hálószobából.
A padlásablakból.
A vonatablakból.
Az erkélyről.
Egy órán át.
Sajnos így az Eiffel-tornyot minden megszálló el akarja
pusztítani.
A színészek imádnak kellékekkel dolgozni,
mert mint minden jó színésztárs, nem sajátítják ki a jelenetet.
És kevesebb pénzt kapnak.
Egy mindennapi kellék
a legtúlvilágibb szereplőből is átlagos figurát varázsol.
Vallják be, hogy ez a zacskó-bagett kombó a kezemben
26%-kal szimpatikusabbá tett.
Se nem vettem, se nem ettem kenyeret tíz éve.
A zacskó csak megakadályozza,
hogy a szénhidrát felszívódjon a bőrömön át.
Minden filmsztár ragaszkodik hozzá.
Gyakran a főszereplőnek is átlagembernek kell látszania,
aki saját magának vásárol,
és a kilógó bagett tökéletes erre.
El is lehet bújni mögé.
A játék intenzitása
egyenesen arányos a kenyér minőségével.
Még meleg, a legfinomabb, amit valaha ettem.
Micsoda profi.
Az egyik igen kifejező kellék, amit a színészek imádnak, az alma,
annak ellenére, hogy megdöbbentően 19 gramm cukrot tartalmaz.
Szóljatok, amikor elég, hogy kiköphessem ezt a szart!
AZ ARROGÁNS ALMA
Egy jelenetben enni határozottan pimasz dolog.
A legtipikusabb kifejezése annak: „Itt vagyok, de nem érdekel.”
Az Enterprise csillaghajó védelme.
Az ellenség seregének lemészárlása.
Vagy nassolás egy magasabb rangú tiszttel való megbeszélés közben.
Galloway parancsnokhelyettes.
Az alma a közhelyes kifejezés arra:
„Menő csávó vagyok”,
miközben csökken a koleszterin, és javul a bélflóra.
Egy film szereplőgárdája
függ a történettől.
Vannak történetek, amikhez a rendező
különböző személyiségeket hoz össze,
más filmekhez pedig elég egy nagydarab fickó, aki embereket öl.
EGYSZEMÉLYES HADTEST
A filmek szeretik azt üzenni, hogy az egyén is képes
dacolni a rendszerrel,
ennek egyik kifejezése az egyszemélyes hadtest.
Az Errol Flynn-es, Robin Hood-típusú filmekben látható ez.
Végig felfedezhető a western műfajában.
Vitathatóan fellelhető a James Bond-filmekben.
CSAK KÉTSZER ÉLSZ
A 80-as években megváltozott,
amikor a testépítők divatosak lettek: Arnold Schwarzenegger,
Stallone.
Ők már nem olyanok voltak, mint az ismerőseink.
Szuperemberek voltak.
KOMMANDÓ
Amikor Stallone kerül a tömeggyilkos fegyver mögé.
RAMBO: ELSŐ VÉR MÁSODIK RÉSZ
Húsz ember robban pici darabokra.
A vérontás és pusztítás tökéletes élménye,
az emberek teljes semmibevételével,
ami elvárt ezekben a filmekben.
Azt hiszem, a legyőzhetetlenség és a megállíthatatlanság…
FILMKRITIKUS ÉS ÍRÓ
ami a 80-as évek macsó hősét jellemezte,
lett a kulcsa annak, hogy sorozat lett ezekből.
És jött a Drágán add az életed,
a film, ami egész valósághűen kezdődik.
Bruce Willis hétköznapi fickónak tűnik.
Dobd el, faszfej! Rendőrség.
Tarts ki, John!
De az ötödik részre
akár Supermant is legyőzhetné.
DRÁGÁBB, MINT AZ ÉLETED
Fizikailag nagyon ott kell lenni,
jobban, mint egy normál ember.
Jellemzően erősek és hallgatagok.
Az egyszemélyes hadtest csak közvetlenül
gyilkolás után vagy előtt szólal meg.
Házasok vagyunk.
Ennek Arnold Schwarzenegger a mestere.
Vedd úgy, hogy elváltunk!
A főszereplő szaladgálhat fegyverekkel
és páncélököllel az iskolabuszokon, hiszen igazi hős,
de ha a megbecsülésünkre pályázik,
akkor eljön az idő, amikor el kell dobnia a fegyvereket,
és elő kell kapni az öklét…
mindkettőt.
ÖKÖLHARC
A némafilmek idejében
a szerepelőknek fizikailag kellett kifejezniük magukat,
mert az emberek megunták a feliratokat.
Nevettek a virágos nyelvezeten.
Úgyhogy jöttek a hosszú verekedések.
A NAGY VONATRABLÁS
Hivatalosan az első filmes ökölharc
a nagy verekedés volt egy vonat tetején és belsejében
a Nagy vonatrablásban.
És lám, 100 évvel később
még mindig verik egymást
a vonatokon, csak drágább öltönyökben.
Ami nekem az elmúlt tíz évben tetszett,
az az, hogy a verekedős jelenetek egyre durvábbak, piszkosabbak lettek.
ELRABOLVA
A másik fantasztikus közhely…
MŰSORVEZETŐ
ami könnyebben értelmezhetővé teszi a jelenetet,
az, amikor a támadók egyesével jelennek meg.
RABSÁGBAN
A Rabságban
csodálatos folyosói jelenetében
egyszerre csak egy harcra figyelünk.
Szerintem olyan, mint a videójátékok,
ahol megvannak a képességeid,
átverekszed magad, de soha nincs vége.
Ennek a „várj a sorodra” típusú harcnak a nagymestere
a legendás Jackie Chan.
Jackie Chan volt a kedvencem.
Azért volt olyan népszerű, mert nem követte a klisét,
és az a hős lett, akit végig megvernek a filmben.
Abszurd, amit csinál,
nincsenek drótok, megveti a halált.
Szerintem ő az,
aki a legnagyobb hatással volt. És minden látszik.
MÁTRIX - ÚJRATÖLTVE
Jackie Chan hatása azóta is látható.
Az ökölharcok manapság…
FILMKRITIKUS
meghazudtolják a fiziológiát,
fiziognómiát.
Ha valakit 50-szer megütsz, de újra felkel,
mi a tét?
Mi fogja végül megölni?
A mozis ökölcsapások evolúciója
egyre inkább a balettól a ballisztikus felé halad.
A puszta kézzel vívott harcokban
olyan gyorsan csapkodnak a kezek,
hogy ha látni akarjuk, le kell lassítani.
És aztán később A Rajtaütés-szerű filmek népszerűvé válása,
amik nonstop harcjelenetek…
Elképzelhető olyan történet, ami csupa verekedés.
SZEXI SZEX
Hogy rátérjünk az egyik intenzív fizikai cselekvésről a másikra…
Várj, Tarzan!
TARZAN ÉS ASSZONYA
Szexi idők és merész meztelenség…
Hollywood állandó része, mióta…
nos, a kezdetektől fogva.
Eleinte, amikor a stúdiók feszegették az ízlés
és illendőség határait,
volt egy erős nyomás, hogy moderálják magukat,
és ne szabadosnak, könnyűvérűnek ábrázolják a nőket.
Vedd le a ruhád, szállj be, és mondj el mindent!
A 30-as évek elején voltak olyan történetek,
mint Barbara Stanwycké a Babaarcúban,
ahol az előrejutásért sorban lefekszik egy New York-i bank dolgozóival.
- Van tapasztalata? - Rengeteg.
Voltak ezek a Mae West-figurák,
akik élvezték az életet, ittak, cigiztek, ami belefért.
Amikor jó vagyok, akkor nagyon jó vagyok, amikor rossz, akkor még jobb.
A 20-as évek egy botránysorozata után
a sajtó erkölcsi csődnek nevezte Hollywoodot,
így magatartási kódex kellett, amit egy pap,
a maradi republikánus Will Hays írt.
Jó hírű producerek felkérték Will Hayst,
hogy tegyen rendet a mozi háza táján…
Tiltott lett minden szexuális züllöttség vásznon való megjelenítése.
A közönséges, az olcsó és ízléstelen ki van tiltva.
A 30-as évekre a Hays Kódex szigorú szabályokkal
határozta meg, mi jelenhet meg egy filmben, és mi nem. Főleg mi nem.
A színészek egyik lába a padlón kellett hogy legyen.
Hogy lehet kefélni egy lábbal a padlón, nem tudom.
De a filmkészítők hamar megtalálták a kiskapukat,
és a szexuális illúzió kliséje lett az alap.
Hogyan sejteted, hogy szexuális aktus folyik, anélkül, hogy megmutatnád?
KÍSÉRT A MÚLT
Esik kint?
Vihar van odakinn, ahogy biztos a szívedben
és talán más testrészedben is.
ÉSZAK-ÉSZAKNYUGAT
A párról a hálókocsiban átvágunk
az alagútba haladó vonatra.
Az első pár alkalommal örömet okoz.
Akik értik, értik, akik nem,
azokat nem sérti vagy bántja.
Az 1960-as években
a nagy stúdiók elveszítették hatalmukat a mozihálózatok felett.
A független mozi virágzásnak indult,
és izgalmas új európai filmeket hoztak be,
amikben gyakran izgalmas és tiltott dolgok voltak, például cicik.
Sosem foglak elfelejteni, drága Kerstin.
Ahogy egyre több európai film volt elérhető az amerikai közönségnek,
Hollywood rájött: „Ha verseny lesz, a Hays Kódexnek mennie kell.”
A megoldás egy koralapú besorolási rendszer volt,
ami visszaengedte a szexet a vászonra,
azok legnagyobb megdöbbenésére, akik az alagútba haladó vonattól felizgultak.
A filmbeli szex sohasem igazán meggyőző,
ennek ellenére megvannak a kliséi.
A zene fokozódik,
a testek gyönyörűen néznek ki minden szögből.
A melltartók nem esnek le, és mindketten egyszerre mennek el.
Nagyon szenvedélyes.
Manapság a szex már egy kattintással elérhető,
de még így is van egy rész, amit a filmek nem mutatnak,
függetlenül a pénztől.
Az intenzitás, a zene erősödése, a szenvedély fokozódása.
Tudjuk, mi fog történni, nem kell megmutatni.
ALKONYAT: HAJNALHASADÁS II. RÉSZ
Úgyhogy a filmek újra a sejtetést használják.
Lepedő markolászás, kéz a párás ablakon.
Vagy akár a tűz, ami egy űrhajó végéből lövell ki.
A happy end…
WATCHMEN: AZ ŐRZŐK
mindig garantált.
Ki írta ezt?
A KÖPŐS JELENET
Kell egy meglepetést kifejező szereplő? Kapjon egy italt!
KÖTÉLTÁNC
Mi az a merevedés, apa?
Nehéz olyan vígjátékot találni, amiben nincs valamilyen
köpős jelenet.
Régen anál lánynak hívtak.
A köpős jelenet olyasmi, ami az életben nem történik meg,
de elfogadjuk, mert olyan vicces nézni.
A köpés azt jelzi a nézőknek, hogy valami sokkoló történt…
Jézus, dohányzol is?
…és garantáltan egy kis börleszkkel is megfűszerezi a jelenetet.
- Mi ez? - Szívesen.
- Asszonyom! - Szív-vese?
Szívesen.
Elnézést, megijesztettem?
Nem akartam. Csak bevezettem az új klisét,
az ijesztgetést, ami…
AZ IJESZTGETÉS
Val Lewton rendező egy alacsony költségvetésű részleget vitt
az RKO Picturesnél,
és segített felnevelni egy egész generációnyi rendezőt,
akik tudták hogyan használják ki a hangulatot.
A Macskaemberekben a hősnőt követik,
és ezzel rettegést keltenek.
És akkor jön a végső hisszegés.
De kiderül, hogy igazából egy busz féke,
ahogy megáll, és itt is a jelenet vége.
Ez volt az első eset, hogy valaki vaklármát alkalmazott a moziban,
ezt úgy is nevezték el, hogy a „Lewton-busz”.
Az ijesztgetés sok formában előkerül:
dolgok, amik zárt ablakon akarnak átmenni.
Emberek, akik a kerítésre ugranak,
miközben ölelkeztek.
Földig érő kabátok.
TUDOM, MIT TETTÉL TAVALY NYÁRON
Nyugi, nem igazi bőr.
Mivel az első álijesztés
egy busz volt a Macskaemberekben,
ironikus, hogy ma a leggyakoribb klisé…
a házimacska.
ROBIN HOOD, A TOLVAJOK FEJEDELME
A macskák gonoszak, és a klisé, hogy ijesztőek
az egyike a tényeken alapuló közhelyeknek.
A macskák csak leselkednek a ház körül, elbújnak a szekrényekben.
Csak hogy megijesszenek.
És a rosszindulatuk még csak nem is korlátozódik a Földre.
A NYOLCADIK UTAS: A HALÁL
A macskák remekek erre,
mert velünk élnek az otthonunkban,
de leszarják, hogy élünk vagy halunk-e.
Ha egy kisállatmentes környezetben él,
akkor meg ott a tükör, hogy ráijesszünk az emberekre.
TEMETETLEN MÚLT
A tükörrel való ijesztés az egyik legelterjedtebb klisé a filmekben.
Mindig működik,
mert az ötlet, hogy egyedül vagy, becsukod a gyógyszeres szekrényt,
és van mögötted valami, rémisztő.
Egy amerikai farkasember Londonban…
Remek pillanat. Nagyon jó,
hogy fognak egy ilyen hétköznapi dolgot, és ilyen meglepővé tudják tenni.
Nem vagy igazi.
Amikor látunk egy tükröt
vagy valakit a fürdőszobában, aggódunk.
A fürdőszobában vagyunk a legsebezhetőbbek.
Igazi magánterület. Szerintem ezért könnyű kihasználni.
Átveréshez is használhatod.
Valaki a fürdőszobában van,
nő a feszültség.
Nem kell, hogy bármi is történjen.
A WILHELM-SIKOLY
Amikor sikítást hallasz egy filmben,
valószínű, hogy az a következő klisénk.
De lehet, hogy fel sem tűnt.
A Wilhelm-sikoly egy olyan sikítás, amit eredetileg 1951-ben rögzítettek.
A pasi az Evergladesen vág át, egy aligátor elkapja,
amire ő…
TÁVOLI DOBOK
Néhány évvel később
egy hangmérnök sikolyt keres,
mert szegény Wilhelm közlegényt eltalálja egy nyíl.
Wilhelm!
Jó, csak megtöltöm a pipámat.
És már jön is… vagyis inkább ráhelyezik
a Wilhelm-sikolyt.
Hollywoodban Wilhelm-sikoly hangzott fel, ha valakit lelőttek, ellöktek,
vagy nagy műanyag hangyákkal pusztítottak el.
De mikor egy messzi galaxisban hangzott fel,
belső poén lett belőle.
Előjön a Csillagok háborújában,
aztán George Lucas, Steven Spielberg
és mindenki rákap.
Ez egy filmipari poén, Tarantino is használja…
Nem véletlenül használja.
Szándékosan kliséként használja ezt a hangot.
HALÁLBIZTOS
Van valami a hangmagasságában,
és furcsán megnyugtató,
hogy még a mészárlásos jeleneteknél is a Wilhelm-sikolyt hallod.
Most már egy nevetséges belső poén.
Szerintem kell egy új sikoly.
Hollywood szereti azt hinni, hogy az egyenlőség mintaképe,
de ha jobban megvizsgáljuk,
egy mikroszkóppal, amit egy férfi talált fel,
a nők és férfiak ábrázolásában van némi különbség.
TÖRPILLA
BOSSZÚÁLLÓK ÚJRA EGYÜTT
A Törpilla-elv egy magányos nőre utal
egy tesztoszteronnal átitatott kalandban,
aki miatt a filmesek kipipálhatják a diverzitást.
Hé, Törpilla!
A név a Hupikék törpikék világából ered,
ahol Törpilla az egyetlen hölgy a törp pasik között.
Ez mindenhol megjelenik, gyerekrajzfilmektől…
Mit csinálsz? Gyere le!
Megleckéztetem a srácot.
…a Bosszúállókig…
Mindig én teszek rendet utánatok.
…és mindenféle akciófilmekig.
A GALAXIS ŐRZŐI
Az egyik legcinikusabb eszköz egy filmben,
amikor betesznek egy nőt, hogy a pasik stíröljék.
Mi van?
Vagy betesznek egy nőt, hogy ferde szemmel nézzen a pasikra,
és megmondja, milyen éretlenek.
Nem értem a fizikáját annak, hogy miért fáj a lábujjam.
AZ IGAZSÁG LIGÁJA
Gyerekek. Gyerekekkel dolgozom.
A MAGASSAROK-AKCIÓ
Akár nőszimbólum vagy, akár női főhős,
valószínű, hogy menekülni fogsz a veszély elől
magas sarkúban.
A nők automatikusan hátrányba kerülnek.
Magas sarkúban nem tudnak futni, mégsem veszik le.
Még az újabb filmekben is ott botladoznak
az út közepén.
VALAMI KÖVET
Az, hogy a nők magas sarkúban fussanak,
a hollywoodi nők dicsőítéséből fakad,
és egyáltalán nem praktikus.
A BOSSZÚÁLLÓ ANGYAL
Gyors vágásokkal és egy fétisboltból származó bőrszerkóban
a hősnő még inkább rajzfilmszerűvé válik.
Azzal van problémám, amikor a szereplő választja azt,
hogy magas sarkúban verekedjen.
Például a Macskanő. Abban nem lehet verekedni. Eltöröd a bokád.
Fognak egy női szereplőt, aki egy kemény akcióhős,
és ettől hamis lesz.
A másik, ami irritál: melltartós szexjelenetek és magas sarkúban verekedni.
Nem, azt nem vállalom. Kizárt!
AZ ŐRÜLT TÜNDÉR ÁLOMLÁNY
Itt egy másik női karakterklisé az Álomgyárból:
az őrült tündér álomlány.
Hangoskodom, vagy csinálok valamit, amit még soha senki,
és újra egyedinek érzem magam, ha csak egy pillanatra is.
Mindig rendkívül csinos, mindig „huncut”…
El kell temetnem a hörcsögöt, mielőtt a kutya megeszi. Segítesz?
- Fura kisállata van. - Patkány!
Klasszikus őrült tündér álomlány tulajdonság.
Ő Rodolfo, egy vadászgörény.
Az őrült tündér álomlány kifejezés megalkotásáról ismerhetnek,
egy cikkben használtam, amit egy filmről írtam,
az Elizabethtownról.
Az Elizabethtownban egy szokatlanul tiszta példáját látjuk,
Kristen Dunst játssza.
Abban az értelemben őrült,
hogy csak beszél és beszél.
Olyan boldog vagyok, hogy beszélgetünk
éjjel háromkor, vagy hány óra is van.
Annyira jó. Rajtunk kívül mindenki alszik.
Jó veled beszélgetni, mert tényleg figyelsz.
Álomlány, mert a férfiak ábrándja,
hogy lehetünk depressziósak vagy nagy nullák,
de ránk talál ez a nő, és ő lesz az,
aki értelmet ad az életünknek.
Nem vagyok ilyen lányokhoz szokva, mint te.
Mert én egyedi vagyok.
Megmutatja, hogyan érezze jól magát,
és a férfi semmit nem ad neki cserébe.
A férfiakban erősen él ez az ábránd, hogy van valahol egy nő,
egy varázslatos nő, aki megmenti őket.
KELL EGY MONTÁZS
Gyakran a film kétharmadánál az író rádöbben,
hogy hosszú a sztori és kevés az idő.
De semmi gond. Pont mint Beverly Hillsben,
kiollózhatod a nem kívánatos felesleget.
Montázsüzemmód indul.
Montázsról először
Eisenstein Patyomkin páncélosa kapcsán beszéltünk,
ahogy különböző szögből felvett képeket összevágtak.
PATYOMKIN PÁNCÉLOS
Megtanultuk, hogy egy film nem arról szól,
hogy haladsz egyenesen előre, mintha egy színdarabot néznél.
A Patyomkin páncélosban látta a közönség
elsőként a vágást, és hogy mit érhetsz el vele.
Népszerűvé vált, és a filmezés új nyelvére rákapó
filmkészítők elkezdtek vadul montázsolni.
Lakóépületek, gyárak, erdők, óceánjárók…
A montázs igazából gyorsírás.
Sok mondanivalót rövid időbe sűríthetsz.
Klassz.
Egy híres jelenettel a 70-es években
a montázs igazán ütőssé vált.
A Rocky edzőjelenetei
képviselik az abszolút normát ezen a téren.
Nem hiszem, hogy valaha bárki jobban végigcsinált egy edzést,
egy kemény edzést, mint Rocky.
A Rocky IV-nek már 31,9%-a montázsból állt.
Majdnem a film egyharmada.
A többi részében vert valakit.
Az, hogy a filmek éreztetik velünk,
mennyi munka kell ahhoz, hogy valami gyönyörűnek és könnyűnek tűnjön,
szerintem egy alábecsült klisé.
AMERIKA KOMMANDÓ: VILÁGRENDŐRSÉG
A legjobb montázs a South Park-os srácok filmjében,
az Amerika Kommandóban van.
Nemcsak az zseniális benne, hogy használja
a montázs kliséjét,
de a történet azon pontján szükség is van montázsra.
Kevés dologtól gyorsul úgy fel a pulzusunk egy filmben,
mint amikor egy autó üldöz egy másikat,
de nem elég gyorsan, hogy utolérje.
Az izzó adrenalinsokk,
az 1903-as Runaway match óta
az akciófilmek újra és újra alkalmazzák az autós üldözést.
Egy tehetséges rendező és tehetséges sofőrök kezében,
jó forgatókönyvvel döntő pillanat lehet a filmben.
Ilyen A San Franciscó-i zsaru. Ez a film döntő pillanata.
Az évek során az autós üldözések felpörgetése
kihívást jelentett a filmkészítőknek.
A francia kapcsolatban egy autó egy vonatot üldöz,
és minden csikorgástól, minden felborított kukától,
minden babakocsit toló nőtől…
a katasztrófa lehetőségétől összeszorul a gyomrod.
Miről szól egy klasszikus autós üldözés?
Az első, ami az autós üldözésről eszembe jut
az a kézifék berántása…
az autó kifarol a sarkon.
Ennek benne kell lennie.
Bevásárlókocsik vannak, és törmelék repked mindenfelé.
Ott legyen az autó, ahol semmi keresnivalója.
A BOURNE-REJTÉLY
Lefelé a lépcsőn, vagy találsz valamit, amin…
AZ ARANYPISZTOLYOS FÉRFI
Nehéz autós üldözést írni,
mert azt írod le, hova néz,
fordul, miket tör össze, és azt keresed,
hogy mi újat tudsz belevinni.
A Nyomás!-ban nagyon jó autós üldözés van.
Egészen érdekes, ahogy egy sikátorba szorul az autója.
Az autós üldözések oly népszerűek, hogy egy egész sorozat épült rájuk.
A Halálos iramban az illegális versenyekkel kezdődött,
de az autós üldözései
minden idők legigényesebb üldözéseivé váltak.
Az autós üldözés már nem csak száguldás egy úton.
Az autónak egy repülőből kell érkeznie.
HALÁLOS IRAMBAN 7
Autók óriási épületekből ugranak elő.
A számítógépen létrehozott képek miatt a csodák olcsóvá váltak.
A fizika törvényei már nem léteznek.
Úgyhogy Vin Diesel kiugorhat egy autóból
a levegőben megmentheti a barátnőjét, és túléli.
Tudod, hogy nincs valós következménye annak,
amit látsz, így úgy tűnik, nincs tétje.
De néhány újabb film nem használ számítógépes képalkotást,
az idegtépő jeleneteket a régi módszerrel készítik.
A Nyomd, bébi, nyomd felforgatja az autós üldözés kliséjét.
Gyakran a zene alá van rendelve a képnek,
a kép alapján írsz,
így a kettő szó szerint együtt él.
A Nyomd, bébi, nyomdban olyan, mint egy tánc, ahogy az autót mozgatják,
és ahogy filmezték. Gyönyörű.
Az autó mozgásának és a zenének az összehangoltsága miatt
inkább musicalnek éreztem, mint autós üldözésnek.
A FEHÉR MEGMENTŐ
Hollywood nem volt valami sikeres
a faji kérdés intelligens ábrázolásában.
Talán én vagyok az első fehér ciszgender férfi,
aki elég bátor ahhoz, hogy ezt nyilvánosan elismerje.
Hívjanak úttörőnek, vagy megmentőnek, ha nagyon muszáj.
Én nem mondhatom ki, de önök gondolhatják.
A fehér megmentő korai megjelenítése jó szándékú lehetett…
Miss Jean Louise, álljon fel!
De mai szemmel…
Jön az édesapja.
…olyan, mint egy filmművészeti sebtapasz a fehérek bűntudatára.
A fehér megmentő arról szól, hogy jön egy fehér ember,
és megment egy feketét a küzdelmétől vagy a szenvedésétől.
Miből gondolja, hogy a színeseknek kell a segítsége?
- Miért számít? - Minny!
Talán Aibileent akarja bajba sodorni.
A feketék eszközök a fehérek jobbá válásához,
vagy hogy megmutathassák emberségüket.
Ha visszamegyünk az Egy apáca történetéhez Audrey Hepburnnel,
fehér apácaként áll
és fekete nőknek magyarázza, hogyan fürdessék a gyereküket.
A nővér tanítja az anyákat, hogyan mosdassák a gyereküket.
Talán az a legelképesztőbb példája ennek.
A fehér megmentő különféle formában jelent már meg,
nemrég egy Oscar-díjas mesében egy fehér férfiről
aki megment egy világklasszis jazz-zongoristát.
Az úr azt mondja, nem vacsorázhatok itt.
Nem érti. Ma este itt játszik. Miatta jönnek.
Sajnálom, de ez a szabály az étteremben.
A Zöld könyv kapta a legjobb film díját,
és hogy még rosszabb legyen, ott volt a Fekete Párduc és a Csuklyások is.
Ha érdekelnek a feketék történetei,
ezek azok.
A MÁGIKUS FEKETE
A fehérmegmentő-janghoz tartozó jin a Disney 1946-os filmjében látható,
A Dél dalában, ami az ültetvények életét mutatja be
a rabszolgaság eltörlése után.
Központi figurája, Rémusz bácsi, szinonimája lett
a következő klisénknek,
a mágikus feketének.
Rémusz bácsi azért van, hogy segítsen a fehér kisfiúnak,
aki az ültetvényen él, és mesél neki.
…anélkül, hogy egy dal ugorjon ki belőle.
Ez a „boldog néger” közhelye.
Ezek rasszista megnevezések, ezért idézőjelesen használom.
Hollywood színe-java összegyűlt a 20. díjátadási ceremóniára.
A férfi, aki a Disney-verzióban Rémusz bácsit játszotta,
James Baskett volt az első fekete férfi, aki Oscart nyert,
igaz, hogy ez csak egy tiszteletbeli Oscar volt,
mert nem tartották elég erős versenyzőnek
a Legjobb Színész vagy Legjobb Mellékszereplő kategóriához.
A megnevezést Spike Lee rendező tette népszerűvé,
aki észrevette, hogy ez a sértő klisé varázserővel jár együtt.
Sokszor nem tudni, honnan jön ez a karakter,
miért van ott, csak ott van, bölcsességet oszt, vagy irányt mutat.
Ne törődj a vázával!
Milyen vázával?
MÁTRIX
Azzal a vázával.
Szerintem a mágikus fekete kliséje nagyon valószerűtlen,
ugyanis nekem nincs kedvem fehéreknek
naponta segíteni a problémáikkal.
John Coffey karaktere a Halálsoron-ban
egy iskolázatlan ember, akit igazságtalanul ítéltek el
két fehér gyerek meggyilkolásáért.
A hátralévő idejét a halálsoron arra használja,
hogy a fehéreket nyugtatgassa.
Helló, főnök!
Börtönben játszódik, és a fekete férfi megbocsátja
a fehér őrnek, hogy kivégzi az ártatlan feketét.
Ez olyan nyilvánvalóan a fehér bűntudat
megnyugtatásáról szól, hogy nem tudom nézni.
A mágikus fekete kliséjét a végsőkig vitték, amikor Istenként látjuk
Morgan Freemant a Minden6óban.
Én vagyok Isten.
Morgan Freeman különösen jól játssza a mágikus feketét.
Mágikus fekete Isten volt, mintha a mágikus feketék istene lenne.
Morgan Freeman újradefiniálta a mágikus feketét, szerintem.
A Bagger Vance legendájában a mágikus fekete teljesíti
legnagyobb célját: növeli egy fehér ember hendikepjét.
Meg is ölhettem volna.
Ó, nem, uram. Direkt voltam maga előtt.
Abból, ahogy ütött, úgy ítéltem meg, ott biztonságos.
Ami rendkívül bántó benne,
hogy a film a 30-as években játszódik, amikor sok feketét
meglincseltek, a KKK mindenhol ott volt,
és ez a karakter, akit Will Smith játszik,
csak azzal törődik, hogy Matt Damon
tökéletesítse a golfjátékát.
Csak te vagy, a labda és a zászló…
A színészeknek is kell a pénz, mint mindenkinek.
Én is vállaltam munkát, amit nem akartam. Nem hiszem, hogy Will Smith otthon
újranézi a Bagger Vance legendáját.
De egy fehér ember mondjuk Ohióban nézi,
és remélem, tetszik neki.
MEGÖLTED AZ APÁMAT
Miért ötölnénk ki egy bonyolult cselekményt,
amikor egy klisé garantáltan működik egy bosszúról szóló történetben…
Megölted az apámat.
Egy klasszikus westernben…
Megölted az apámat!
Vagy egy pókos kasszasikerben.
Megölted az apámat.
Másfelől John Wicknek nincs szüksége
ekkora indítékra, hogy gyilkolásszon.
Elloptad az autómat.
Megölted a kutyámat.
A filmekben az állatok gyakran olyat is észrevesznek, amit emberi társaik,
akikkel a képernyőn osztoznak, nem.
Lehet, hogy intelligensebbek nálunk?
Nem, egyesek sétálás közben szarnak.
De szinte természetfeletti módon kiszimatolják a veszélyt.
ÁLLATOK HATODIK ÉRZÉKKEL
Isten teremtményei:
a természetfelettiek Geiger-készüléke.
MADARAK A DOBOZBAN
Ha valamitől félni kell, tudtodra adják.
A lovak egyszer dobbantanak a halottnál,
háromszor az élőhalottnál.
Látod? Tudja.
Aggódsz, hogy a fiad a sötétség hercege?
Szerezz egy csapat Belzebubot kiszimatoló páviánt.
De Hollywoodban a gonosz legfőbb ellensége az ember legjobb barátja.
A kutya dolga, hogy figyelmeztessen.
A kutya dolga, hogy szóljon, ha valami nincs rendben.
Mi baj, E Buzz?
Láthatatlan szellemektől…
Mit csinálsz?
…vámpírjelöltekig.
És nemcsak a természetfelettieket.
Egy érzékeny kutyus a földi gonoszt is kiszagolja.
Ted Bundy, lebuktál.
Egy filmben sokan kerülhetnek veszélybe:
szolga, rohamosztagos, egy zsaru két nappal nyugdíj előtt,
de a lista csúcsán a melegek és leszbikusok vannak.
Hollywood híres arról, hogy a meleg szereplők feláldozhatók.
Figyelj rám!
Hollywood egyik korai példája a melegkapcsolatok kihasználására…
Úgy szerettelek, ahogy mondták.
…a Gyerekek órája volt, egy érzéketlen történet két tanárról,
Audrey Hepburn és Shirley MacLane alakításában,
akiket leszbikus kapcsolattal vádoltak,
ami egyikük öngyilkosságához vezet.
Bár Hollywood rávilágít az LMBTQ-szereplők problémáira,
a folyamatban meg is öli őket.
Amikor a szenvedést ábrázolja…
KRITIKUS
vagy a melegek kínzását, szerintem az jó klisé.
Például a Túl a barátságon
nem szerelmi történet, hanem az éveken át tartó
üldöztetésről szól.
Így, amikor a halál bekövetkezik,
ez logikusan következik a filmből.
Csak 39 éves volt.
A díjátadók odavannak a halott melegekről szóló filmekért.
Imádják, ha valaki tragikusan hal meg egy filmben.
Ezt igazolhatom, mert játszottam egy meleg figurát a Megbocsátasz valaha? c. filmben.
És akit alakítottam, Jack Hock tényleg AIDS-ben hal meg.
Végigkúrtad Manhattant. Úgy értem…
Ezt kérem a sírkövemre.
Igen, ez nyilvánvalóan igaz.
Az Oscarra jelölt LMBTQ-karakterek 40%-a
a stáblista előtt meghal.
ROSSZKOR ELROMLÓ KÜTYÜ
Egy karakter veszélybe sodrására remek,
ha a kütyü, amire rá van utalva, elromlik.
A Mission Impossible-ben, amikor az épületen mászik,
azt gondolod: „Menő!”
De aztán eszedbe jut,
hogy az épület oldalán van, és ha a kütyü nem működik…
És azonnal megvan a dráma.
Ki ne mászott volna épületet kesztyűtöltő nélkül?
A legtöbb technikai probléma gyakorlatiasabb.
GYILKOS VAGYOK
Mind ültünk már az autóban, elfordítottuk a kulcsot, és nem indult be.
Néhány éve mindenkinek lett mobilja.
Ez az utolsó kommunikáció… Ó, lemerült az elem.
AZONOSSÁG
A kütyünek el kell romlania, hogy lekössön a sztori, és azt mondjuk:
„Most mit csinálnak?”
AZONOSSÁG
Legyen szupermodern technológia,
autó vagy mobil, ha elromlik, az veszélyt jelent.
A MÉRGES ASZTALSÖPRÉS
Mérges vagy, és asztalnál ülsz? Akkor söpörd le!
A fenébe!
Egy zsaru elrontotta a tervedet milliárdok szerzésére?
Világhírű idegsebész vagy, akinek baj van a kezével?
Vagy egy sikeres katonai ügyvéd egy tábornok ellen?
Kösz a „kövessük vagy ne
a galaktikusan hülyék tanácsát” játékot!
Miért ne? Rúgj fel egy széket is, ha már benne vagy!
A zsaru Jake Gyllenhaalnak nem könnyű az asztalával.
A cucca nem akar leesni.
Nem csoda, hogy kap a billentyűzet.
Minden hősnek kell egy ellenség, hogy harcolhasson.
Eltartott egy ideig, hogy eljussunk hozzá,
de már várta önt, Mr. Bond.
A ROSSZFIÚ
Ha a hős jóképű, akkor a klisészerű rosszfiú
az ellentétje kell hogy legyen, és a filmkészítők megkönnyítik,
hogy kiszúrjuk, kik azok.
Hadd mutatkozzam be.
Ernst Stavro Blofeld vagyok.
Máshogy kell kinézniük, mint mi. Csúnyává, torzzá tesszük őket.
Egy heg, hogy gonosznak tűnjön, még ha oroszlán is.
Gyilkos.
Elmeséled a karakter történetét,
hogy a múltban alávaló dolgokat
és fizikai erőszakot követett el.
…és teljesítsd be a végzeted!
A torz gonosztevő régóta jelen van.
Már a némafilmekben is ott volt. Például Lon Chaney
az Operaház fantomjában.
Hajtűk tágítják ki az orrát.
Az ilyesfajta jellemzéssel az a baj,
hogy az életben rávetül azokra,
akik hasonló fizikai jegyeket viselnek,
amitől mások veszélyesnek és félelmetesnek látják,
és elkerülik őket.
Az, hogy a fizikai másságot pszichopatává válással teszik egyenlővé,
hihetetlenül sértő.
Sok gonosz műveltebb a főhősnél.
Van olyan, aki Beethovenről beszél.
Nem szereti Beethovent.
Az élet finom dolgainak szeretete…
Nem tudja, mit veszít.
…jelzi, hogy van másik oldal is,
más oldaluk, amitől csak még gonoszabbnak tűnnek.
A máját lóbabbal és egy kis Chiantival fogyasztottam el.
Gyakran britek.
Ez a gonoszok alkategóriája.
Hollywoodban az angol akcentust
a kifinomultság jeleként használják.
Szándékában áll együttműködni velünk? Egy igent vagy nemet kérek.
Ha a rosszfiúnak angol akcentusa volt, akkor a főhős olyasmivel állt szemben,
ami nem szimplán kegyetlen.
Volt valami mögötte.
Angol színészeket választottak, mert olcsók vagyunk,
el tudjuk mondani a szövegünket,
és nagy meggyőződéssel tudunk értelmetlenségeket is beszélni.
Történelem, tradíció, kultúra, ezek nem fogalmak.
Ezek trófeák, papírnehezékek az irodámban.
A monológ klisé, mert drámai.
Minden, ami történt, a terveim szerint alakult.
Az író megengedi, hogy a közönség lássa, mi a karakter
mozgatója, miért teszi, amit tesz.
A Logan vége felé volt egy monológom.
Arról beszélek, hogy miért tettem, amit tettem,
öltem meg a családját.
Rájöttem, hogy nem kell abbahagynunk az ételek és italok tökéletesítését.
Magunk tökéletesítésére használjuk őket.
A monológom felénél…
megöl, megérdemelten.
Eljön az idő, amikor a film cselekményének meg kell állnia.
Ezt az időt úgy ismerjük, hogy a vége.
Az, amikor az összes történetszál, amit szőttél,
összefonódik egy ennél sokkal jobb metaforába.
Itt az ideje a film kulmináló végjátékának,
és ennek csak néhány variációja van.
AZ UTOLSÓ LÁNY
Hitchcock Psychójának zuhanyjelenetét
Janet Leigh-vel tekintik a következő klisénk ihletőjének.
És ezért zárjuk fürdőszobaajtóinkat.
Hitchcock népszerűsítette a gondolatot, hogy a nők mennek át
ezeken a szörnyű dolgokon, ő alakította ki az elvárást,
hogy a nők központi szerepet játszanak a thrillerekben.
Tizennyolc évvel később Janet Leigh lánya,
Jamie Lee Curtis játszotta
azt a szerepet, ami az utolsó lány kliséjének ikonjává tette.
A szörny az utolsó lány ellen. Jamie Lee Curtis a Halloweenben
szimbolikusan elsőként volt utolsó lány.
Ő a prototípus.
Az utolsó lány olyan, aki nem szexel,
aki ártatlanabb a barátainál.
Egy vagyonod lehet a sok bébiszittelésből.
A fiúk szerint túl okos vagyok.
Mert nem szexel,
valahogy jobb megfigyelő a barátainál,
és elsőként veszi észre a bajt.
Ha egy jó utolsólány-filmet akarsz, végy néhány barátot…
A régóta itt élők azt mondják, még mindig itt van.
Hétvégére elmennek bulizni.
Kell valami hamis indok, amiért szétszélednek,
és valami huncutságot csinálnak.
PÉNTEK 13.
Van még egy szabály: ha hancúrozol,
meghalsz.
Egyenként kivégzik őket.
RÉMÁLOM AZ ELM UTCÁBAN
Mindig van egy vihar előtti csend,
amikor azt hiszik, a gyilkos halott.
Aztán rájuk tör, és a lány bizonyíthat.
A lány túléli, és ő képviseli a közönséget.
A TEXASI LÁNCFŰRÉSZES
A slasher horrorfilmek és a kliséik
kihaltak volna, ha nincs a Sikoly.
A Sikoly a klisét a feje tetejére állította,
amikor a feltételezett utolsó lányt, Drew Barrymore-t rögtön az elején megölte.
A Sikoly-sorozat a horrorrajongók
kliséről való tudására reagált, és a feje tetejére állította azt.
Mi értelme? Mind egyformák.
Egy gyilkos üldöz egy nagymellű csajt,
aki a lépcsőn szalad felfelé ahelyett, hogy kimenne az ajtón.
De az utolsó lány túlélte, ahogy kellett.
Ma jobban fel van készülve.
Baszd meg a családod!
Erőt adunk neki a vége felé,
és az emberek a végére már félnek tőle.
Kapd be, ribanc!
Néha halálosabb, mint azok,
akik ellen a túlélésért küzd.
Tulajdonképpen több áldozata is van,
mint a többi leendő gyilkosnak a filmben.
AKI BÚJT
Kliséként továbbfejlődött,
és egy vigaszkajaszerű befejezéssé vált.
Francba.
A következő: egy robbanékony klisé, a ketyegő időzített bomba.
Van egy bomba és egy ketyegő óra.
Ha a hős nem cselekszik, sokan meghalnak.
Alapvetően drámai.
- Mennyi időnk van? - Húsz másodperc!
Mindegy, milyen film, amikor megy a visszaszámlálás,
a torkodban dobog a szíved.
HARCOSOK KLUBJA
Klasszikus formájában a klisé a drótról szól.
Gondolod?
A pirosat vagy a kéket vágjam? A piros vagy a kék?
Ez az egyik legremekebb akciómentes tetőpont.
Most szexibbek.
Sokszor megpróbálják megállítani a számlálót.
Cerberus deaktiválva.
Ha a hős próbálja meg leállítani, tudod, hogy sikerülni fog.
Az az érdekes, hogy milyen közel
jutnak az egyeshez.
És olyan sokszor eljutnak az egyesig!
A SZERELEM MINDENT LEGYŐZ
A romantikus film kötelező befejező eleme
a szerelmes futása, amikor a pár egyik tagja versenyben van
az idővel és a térrel, hogy bevallja szerelmét a partnerének.
Gyakran az utolsó pillanatban a reptérre futnak,
vagy meghiúsítanak egy esküvőt.
A Diploma előtt egy ilyen klasszikus.
Jézus, Istenem, nem!
Miután üldözték, és meggyőzték párjukat szerelmükről,
jutalmuk egy szenvedélyes csók, általában rossz időjárásban.
Mintha annyira elvesznél a szeretett személy csókolgatásában,
hogy észre sem veszed a szörnyű időjárást.
Ez történt a Négy esküvő és egy temetésben,
ez a két ember az akadályok miatt
nem lehetett együtt, és végül az esőben…
Még esik? Észre sem vettem.
Greta Gerwig, a rendező ezt csinálta a Kisasszonyok végén.
KISASSZONYOK
Akarta ezt a jelenetet a film végén. Emlékszem, beszéltem vele róla,
és azt mondta: „Akarom. Azon nőttem fel, hogy ezt néztem, és akarom.”
Ha minden jól ment, a végén a közönség tűkön ül,
kíváncsian, hogy a jófiú győz-e,
pedig minden idegszálával tudja, hogy igen.
A JÓ MINDIG GYŐZ
Miért nem a saját súlycsoportoddal kezdesz ki?
A tanmese azt kívánja, hogy a jó megölje a rosszat.
Minél nagyszerűbb a halál,
annál kielégítőbb a gonosz legyőzése.
A magasból való lezuhanás egy klasszikus módja
egy történet befejezésének.
A Drágán add az életedben zseniális volt,
és időt ad a gonosznak, hogy rájöjjön, legyőzték.
Ez a közönség számára katartikus pillanat.
Biztonságban érezhetik magukat. Legyőzöd a gonoszt, hogy biztonságban lehess.
Minél aljasabb a gonosz viselkedése,
annál nagyobb karmikus igazságtételért imádkozunk.
Egy remek gonosztól vérszomjas lesz a közönség.
Jippiáéj, seggfej!
DRÁGÁN ADD AZ ÉLETED 2
Azt akarjuk, hogy a film végén a jó legyőzze a rosszat.
Ezért akarunk nagyszerű hősökről szóló filmet nézni.
Minden rendben lesz, és a világ nem félelmetes.
Amíg a szerződésben lekötött folytatás vissza nem hozza őket,
az utolsó pillanatokban a hősök lubickolhatnak
nehezen megszerzett dicsőségükben, mielőtt ellovagolnának.
Ahogy az elején mondtam, Rob Lowe vagyok,
és ennyit a hollywoodi klisékről.
Nincs más hátra, mint lóra vagy motorra pattanni,
és ellovagolni a naplementébe, miközben szól a rock vagy a hiphop.
De az tönkretenné az öltönyömet.
Úgyhogy inkább jöjjön hirtelen a stáblista, amikor csettintek.
A feliratot fordította: Tölgyesi Zsuzsanna